تى ارياواثى هى مواطنه سريلانكيه بسيطه عندها 49 سنه سافرت السعوديه فى مارس 2010 و اشتغلت خدامه فى بيت. بعد ما رجعت سريلانكا اتهمت اللى اشتغلت عندهم بإنهم استخدموا التعذيب ضدها و انهم حطوا فى جسمها مسامير. بعد ما اتعمل لها فحص بالاشعه فى مستشفى فى سريلانكا اتضح ان فى جسمها 24 مسمار بيوصل طول مسامير منها ل 5 سنتيمتر. الحكومه السريلانكيه فتحت تحقيق و اعلن " لسخمان يابا ابيواردينا " وزير التنميه الاقتصاديه السريلانكى ان الحكومه السريلانكيه بتعمل تحقيقات و حاتنسق مع السلطات السعوديه للقبض على الجانى و صرح بإن الست دخلت المستشفى للفحص و العلاج و بينت الاشعه ان المسامير اللى اتدقت فى ايديها و رجليها و سيقانها وصل طولها ل 5 سنتيمتر. قضية تى ارياواثى شدت انتباه منظمات حقوق الانسان و اتناولت الموضوع جرانيل دوليه خاصة انها مش حالة التعذيب الوحيده اللى اتبلغ عنها عن طريق خدامين اشتغلوا فى منطقة الخليج. و استناداً على العربيه.نت فى نوفمبر 2010 ظهرت حالة تعذيب تانيه لمواطنه اندونيسيه عمرها 23 سنه اسمها سومياتى بينتى سالان مصتبا ، و اتقتلت خدامه تانيه عمرها 36 سنه و اسمها كيكيم كومالاسارى و بينت التحقيقات ان حصل اعتداء جسدى عليها.